
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/215/6.06.2006 

	
	
	


A  V  I  Z

asupra propunerii legislative privind modificarea şi completarea Legii nr. 571/2003 privind Codul fiscal, Camera Deputaţilor fiind Cameră decizională (PLx 349/2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă privind modificarea şi completarea Legii nr. 571/2003 privind Codul fiscal, Camera Deputaţilor fiind Cameră decizională (PLx 349/2006).

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 6 iunie 2006.


             Proiectul de lege vizează completarea art. 21  din Legea nr. 571/2003 privind Codul fiscal cu modificările ulterioare, în sensul introducerii unui nou alineat, alin. (21) vizând deductibilitatea cheltuielilor privind bunurile de natura stocurilor sau a activelor corporale constatate lipsă de gestiune ori degradate, ca urmare a calamităţilor naturale, neimputabile, pentru care nu au fost încheiate contracte de asigurare, precum şi taxa pe valoarea aferentă, dacă aceasta este datorată potrivit prevederilor Titlului IV din aceeaşi lege.
            Senatul a respins proiectul de lege în şedinţa din 13 aprilie 2006.

În urma dezbaterilor, membrii Comisiei pentru politică economică, reformă şi privatizare au hotărât cu  unanimitate de voturi respingerea propunerii legislative privind modificarea şi completarea Legii nr. 571/2003 privind Codul fiscal, deoarece prevederile acestei iniţiative au fost preluate în noul proiect de Cod fiscal, în acest caz iniţiativa rămânând fără obiect.
                PREŞEDINTE,


     Mihai Tudose

         SECRETAR






    Vasile Cosmin Nicula
                                                                                                                       


Consilier

                                                                                                               


        Alina Hodivoianu 

